|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-109/2016-02/4  04.11.2016. године  Немањина 22-26  Б е о г р а д |

**Одговор на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) објављујемо **Одговор 2** на захтев за додатне информације или појашњења у вези са припремањем понуде за јавну набавку услуга - Организовање конференција и других догађаја, број ЈН O-27/2016.

**ПИТАЊЕ 2:**

Потребно ми је појашњење у вези са припремањем понуде за Јавну набавку О-27/2016 у смислу члана 63. ЗЈН и то у делу који се тиче достављања доказа да су испуњени услови из чланова 75 и 76. ЗЈН. За испуњеност услова предвиђа се изјава под пуном материјалном и кривичном одговорношћу. Да ли је уместо изјаве да су испуњени услови довољна копија докумената која се доставља у фази стручне оцене као најповољнија (извод из АПР, уверења суда, потврда НБС итд.) како су сва та документа већ прибављена.

**ОДГОВОР 2:**

У складу са чланом 77. став 4. ЗЈН („Сл. гласник РС“ број 124/12, 14/15 и 68/15) испуњеност услова из тачке 1. Табеле 1. **Понуђач у понуди доказује достављањем изјаве којом под пуном материјалном и кривичном одговорношћу потврђује да испуњава овај услов**.

Чланоном 79. став 2. ЗЈН („Сл. гласник РС“ број 124/12, 14/15 и 68/15) је предвиђено да ако је понуђач доставио изјаву из члана 77. став 4. овог закона, **наручилац је пре доношења одлуке о додели уговора дужан да од понуђача чија је понуда оцењена као најповољнија затражи да достави копију захтеваних доказа о испуњености услова, а може и да затражи на увид оригинал или оверену копију свих или појединих доказа.**

Понуђач (самостални понуђач, понуђач који наступа за подизвођачем, група понуђача) је дужан да достави и обрасце садржане у конкурсној документацији за предметну јавну набавку, попуњене, оверене печатом понуђача и потписане од стране овлашћеног лица понуђача, на начин дефинисан конкурсном документацијом.

Понуђач је у обавези да достави **Образац** **11. Изјава о испуњавању услова за учешће у поступку јавне набавке за понуђача / члана групе понуђача** под пуном материјалном и кривичном одговорношћу да испуњава услове из члана 75 и 76. ЗЈН. Поред Изјаве могу се доставити и копије наведених доказа.